OpenLLM-France/wikimedia huggingface dataset:
# Ciclisme als Jocs Olímpics d'estiu de 1968

Ciclisme als Jocs Olímpics d'estiu de 1968 :
| Ciclisme en ruta |||||
| Ruta | homes |
| Contrarellotge per equips | homes |
| Ciclisme en pista |||||
| Velocitat individual | homes |
| Persecució individual | homes |
| Persecució per equips | homes |
| Quilòmetre | homes |
| Tàndem | homes |
| < 1964 1972 > |||||
Als Jocs Olímpics d'Estiu de 1968 celebrats a Ciutat de Mèxic (Mèxic) es disputaren 7 proves de ciclisme, totes elles en categoria masculina. Aquestes proves es dividiren en dues de ciclisme en ruta, formades per una contrarellotge individual i una contrarellotge per equips, i en cinc proves de ciclisme en pista.
La competició es realitzà entre els dies 15 i 21 d'octubre de 1968 al Velòdrom Olímpic de Ciutat de Mèxic, i participaren un total de 329 ciclistes de 52 comitès nacionals diferents.

## Resum de medalles
### Ciclisme en ruta

| Prova | Or | Argent | Bronze |
| Ruta individual Detalls | Pierfranco Vianelli | Leif Mortensen | Gösta Pettersson |
| Contrarellotge per equips Detalls | Països BaixosJoop Zoetemelk Fedor den Hertog Jan Krekels René Pijnen | SuèciaSture Pettersson Tomas Pettersson Erik Pettersson Gösta Pettersson | ItàliaPierfranco Vianelli Giovanni Bramucci Vittorio Marcelli Mauro Simonetti |

### Ciclisma en pista

| Prova | Or | Argent | Bronze |
| Quilòmetre contrarellotge Detalls | Pierre Trentin | Niels Fredborg | Janusz Kierzkowski |
| Velocitat individual Detalls | Daniel Morelon | Giordano Turrini | Pierre Trentin |
| Tàndem Detalls | FrançaDaniel Morelon Pierre Trentin | Països BaixosLeijn Loevesijn Jan Jansen | BèlgicaDaniel Goens Robert van Lancker |
| Persecució individual Detalls | Daniel Rebillard | Mogens Jensen | Xaver Kurmann |
| Persecució per equips Detalls | DinamarcaPer Lyngemark Reno Olsen Gunnar Asmussen Mogens Jensen Peder Pedersen (q) | RFAKarl Link Udo Hempel Karlheinz Henrichs Jürgen Kissner Rainer Podlesch (q) | ItàliaLuigi Roncaglia Lorenzo Bosisio Cipriano Chemello Giorgio Morbiato Gino Pancino (q) |

## Medaller

| Posició | País | | | | Total |
| 1 | França | 4 | 0 | 1 | 5 |
| 2 | Dinamarca | 1 | 3 | 0 | 4 |
| 3 | Itàlia | 1 | 1 | 2 | 4 |
| 4 | Països Baixos | 1 | 1 | 0 | 2 |
| 5 | Suècia | 0 | 1 | 1 | 2 |
| 6 | RFA | 0 | 1 | 0 | 1 |
| 7 | Bèlgica | 0 | 0 | 1 | 1 |
| 7 | Polònia | 0 | 0 | 1 | 1 |
| 7 | Suïssa | 0 | 0 | 1 | 1 |

## Referències

* ↑ «Cycling Road at the 1968 Summer Olympics». olympedia.org. [Consulta: 30 juny 2024].
* ↑ «Cycling Track at the 1968 Summer Olympics». olympedia.org. [Consulta: 30 juny 2024].
* ↑ «CYCLING». A: Olympic Games 1968 Mexico City: Official Report. Vol III, 1968, p. 206-223.
* ↑ «Pierfranco Vianelli». cyclingranking.com. [Consulta: 30 juny 2024].
# Terra Diablo

Terra Diablo és un grup de rock escocès, actualment amb contracte amb Nocturnal Records. Jez de Swervedriver és l'actual mànager des de 2006.

## Discografia
### Àlbums

* Terra Diablo - El 5 de juliol de 2004 (Discogràfica: Zuma)
* Deluge Songs - El 8 de setembre de 2007 (Discogràfica: Nocturnal)

### Singles

* The Smoke - El 18 de novembre de 2002 - (Discogràfica B-Unique)
* Satellites (vídeo) Arxivat 2007-09-27 a Wayback Machine. - El 18 de juny de 2004 - (Discogràfica: Zuma)
# Muntanyes Bison

Les muntanyes Bison (nom nadiu Papi-Konda) són la part més alta de les muntanyes al nord dels districtes d'East Godavari i West Godavari a Andhra Pradesh, Índia. L'altura mitjana és d'uns 950 metres. Estan situades a l'oest de la gorga per la qual el riu Godavari entra al districte. Les muntanyes estan cobertes de densa vegetació.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Nakhodka

Nakhodka (en rus Находка), és una ciutat amb port de mar al krai de Primórie (Rússia). Es troba a la península de Trudni, que sobresurt de la badia de Nakhodka del mar del Japó, a uns 85 km a l'est de Vladivostok. Durant els anys de 1950 fins a 1991, quan el proper port de Vladivostok restava tancat als estrangers i als seus vaixells, Nakhodka va passar a ser el principal port profund de l'Extrem Orient Rus. Té una població de 159.700 habitants (cens del 2010).

## Clima

Nakhodka té un dels climes més suaus (relativament) dins el territori o krai de Primórie i de tota la part asiàtica de Rússia gràcies a la seva posició meridional i les influències oceàniques de la mar del Japó. La temperatura mitjana del gener és de -9,3 °C i la d'agost 20,6 °C.

## Història

La badia de Nakhodka va ser descoberta el 1859 per la corbeta russa Amèrika, la qual hi buscà refugi durant una tempesta. Nakhodka vol dir en rus descobriment o feliç trobada.
Fins al 1907 no s'hi va establir una petita vila. Els soviètics decidiren construir-hi un port l'any 1930 i aleshores hi va haver més assentaments humans que després es van fusionar i varen formar la ciutat.
Nakhodka va passar a ser també l'estació terminal de l'est per al ferrocarril Transsiberià i, a partir de 1950, l'únic port obert als estrangers en aquesta zona.

## Economia

Estava basada sobretot en l'activitat del port, com per exemple el processament i enllaunament del peix; amb la nova obertura del port de Vladivostok, entrà en declivi. Des de 1998 s'ha declarat zona econòmica lliure.
A Nakhodka també es fa el traspàs de mercaderies del Japó des de vaixells cap al sistema de ferrocarril rus, incloent-hi el Transsiberià.

## Galeria

* Sala de concerts
* Platja de Nakhodka
* La muntanya Sestrà, un dels símbols de Nakhodka
* Construcció de plataformes petrolíferes
* Centre de negocis

## Enllaços externs

* Pàgina oficial de Nakhodka Arxivat 2015-09-29 a Wayback Machine. (rus)
# Jan Kalicki

Jan Kalicki (Varsòvia, 28 de gener de 1922 - Comtat de Contra Costa, 25 de novembre de 1953) va ser un matemàtic polonès, emigrat al Regne Unit i als Estats Units.
Kalicki va ser escolaritzat a Varsòvia fins al 1939, quan anava a entrar a la universitat. Però el setembre de 1939, els alemanys van ocupar el país i van clausurar totes les institucions d'ensenyament superior. Tot i així, es va organitzar una universitat secreta en la qual va poder estudiar amb els matemàtics polonesos més destacats i va poder presentar una tesi de màster sota la direcció del professor Tadeusz Kotarbiński. El títol li fou conferit un cop acabada la Segona Guerra Mundial el 1945. Després de ser breument professor a les universitats de Łódź i de Varsòvia, va obtenir una beca del British Council per estudiar a la universitat de Londres, en la qual va obtenir el doctorat el 1948. Aquest mateix any va començar la seva carrera docent al Politècnic de Woolwich del qual va passar, l'any següent, a la universitat de Leeds, en la qual va començar els seus treballs sobre la teoria de les matrius lògiques, fortament influït per Mostowski.
El 1951 va marxar als Estats Units per a ser professor de la universitat de Califòrnia a Berkeley i a Davis. El novembre de 1953 va trobar la mort en un accident de trànsit quan anava en cotxe cap a Los Angeles amb Alfred Tarski i esposa i Chen Chung Chang; tots ells van resultar ilesos.
En la seva curta vida acadèmica (cinc anys) va publicar una dotzena d'articles i un altre dotzena de recensions. Van ser notables les seves aportacions a la teoria de les matrius lògiques i a la teoria dels sistemes de lògica equacional.

## Referències

* ↑ Zygmunt, 1981, p. 41.
* ↑ Zygmunt, 1981, p. 41-42.
* ↑ Burdman Feferman i Feferman, 2004, p. 204-205.
* ↑ Zygmunt, 1981, p. 51-53.
* ↑ Zygmunt, 1981, p. 43.
* ↑ Zygmunt, 1981, p. 46.

## Bibliografia

* Burdman Feferman, Solomon; Feferman. Alfred Tarski: Life and Logic (en anglès). University of Cambridge Press, 2004. ISBN 0-521-80240-7.
* Zygmunt, Jan «The logical investigations of Jan Kalicki» (en anglès). History and Philosophy of Logic, Vol. 2, Num. 1-2, 1981, pàg. 41-53. DOI: 10.1080/01445348108837020. ISSN: 0144-5340.

## Enllaços externs

* O'Connor, John J.; Robertson, Edmund F. «Jan Kalicki» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Mates, B.; Henkin, L.; Tarski, A. «Jan Kalicki, Philosophy; Mathematics: Berkeley and Davis» (en anglès). University of California - Online Archive of California, 1959. [Consulta: 25 març 2023].
# Jan Josef Horemans

* Aquest article tracta sobre el pintor del segle XVII. Si cerqueu el ciclista belga, vegeu «Jan-Josef Horemans».
Jan Josef Horemans el Vell (Anvers, 16 de novembre de 1682 - Anvers, 7 d'agost de 1752) va ser un pintor flamenc, deixeble de l'escultor Michiel van der Voort i del pintor Jan van Pee. Va ingressar en el gremi de pintors d'Anvers el 1706 i es va especialitzar en petites obres que representen escenes de la vida quotidiana, sent en aquest aspecte no un innovador, sinó el continuador d'una tradició ja existent al seu país; també va realitzar alguns retrats. Se'l coneix també com Jan Josef Horemans I per diferenciar-ho del seu fill i deixeble Jan Josef Horemans II o el Jove (1714 - 1790) que va practicar el mateix tipus de pintura que el seu pare, freqüentment s'han confós les obres de tots dos artistes. El Museu del Prado conserva un petit quadre de Horemans de caràcter costumista, El mestre d'escola, i en col·lecció particular madrilenya un característic gabinet de pintures, L'estudi del pintor.

## Bibliografia

* Grove Dictionary of Art, Macmillan Publishers, 1996, ISBN 1-884446-00-0
# Jacob Ascher

Jacob Gottschalk Ascher (Plymouth, Anglaterra, 18 de febrer de 1841 – Nova York, 12 d'octubre de 1912) fou un mestre d'escacs britànicocanadenc.

## Biografia

Fill d'Isaac Gottschalk Ascher, tenia quatre germans, Isidor, Albert, Hyman, i Eva.
Ascher fou dos cops campió d'escacs del Canadà; va guanyar el 6è campionat del Canadà a Montreal 1878/79, i (empatat al primer lloc) el 10è campionat a Montreal 1882/83. Va derrotar George Henry Mackenzie a Montreal en una de les catorze simultànies que Mackenzie hi va fer el 14 de gener de 1879.
Va ser columnista d'escacs a New Dominion Monthly, publicat a Montreal. Fou també editor del Montreal Star i president de la Young Men's Hebrew Association de Montreal, la primera organització de beneficència jueva al Canadà.

## Referències

* ↑ Chess History Arxivat 1 d'agost de 2008 a Wayback Machine. a www.logicalchess.com
* ↑ The Westminster Papers, 1878/79, pp. 233 i 238
* ↑ Canadian Chess Arxivat 2018-07-17 a Wayback Machine. a web.ncf.ca
# Luscan

Luscan és un municipi del departament francès de l'Alta Garona, a la regió d'Occitània. El 2021 tenia 46 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 28 gener 2024].
# Ireneu Referendari

Ireneu Referendari, en llatí Irenaeus Referendarius, en grec antic Έιρηναίος, fou un poeta grec autor de tres epigrames d'amor inclosos a l'Antologia grega. Jacobs fixa la seva data al segle vi per comparació de l'estil amb els epigrames d'Agàties i Pau el Silenciari.

## Referències

* ↑ Anthologia Graeca vol, III, p. 231; vol XIII, p. 905
* ↑ 4.Irenaeus Referendarius a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 621
# Lycée Pierre-de-Fermat

El Lycée Pierre-de-Fermat també anomenat simplement Pierre-de-Fermat, és un Lycée públic, situat al Parvis des Jacobins de Tolosa, a les proximitats immediates del Capitoli de Tolosa; Ocupa un gran espai al centre de la ciutat com l'Hôtel de Bernuy. Contigua amb el claustre i l'església dels jacobins.
A l'inici del curs 2021, l'institut compta amb 9 classes de segon, primer i últim curs d'una mitjana de 30 alumnes per un total de poc més de 1.800 alumnes, inclosos 950 alumnes de Classe préparatoire aux grandes écoles (CPGE).

## Ex-alumnes famosos

* Émile Cartailhac
* André Cayatte
* François Duprat
* Marie-Sophie Lacarrau
* Georges Pompidou
* Paul Sabatier

## Referències

* ↑ Toulouse. Le Lycée Fermat fête ses 200 ans
* ↑ Lycée général Pierre de Fermat
* ↑ Lycée Pierre-de-Fermat - Définition et Explications

## Enllaços externs

* Página oficial del Lycée Pierre-de-Fermat
# Lycée Saint-Louis-de-Gonzague

El liceu Saint-Louis-de-Gonzague (Lycée Saint-Louis-de-Gonzague) és un establiment d'ensenyament catòlic privat en virtut d'un contracte d'associació amb l'Estat, comunament anomenat "Franklin" en referència al carrer on es troba, al 16è districte de París. Fundat l'any 1894, es troba sota la supervisió dels jesuïtes i imparteix educació des del parvulari fins a les classes preparatòries. És conegut per la seva excel·lència acadèmica.
La majoria dels estudiants opten per continuar els seus estudis en classes preparatòries com Lycée privé Sainte-Geneviève, Collège Stanislas o Lycée Janson-de-Sailly. Aleshores, acostumen a passar a la Grande École francesa de primer nivell com HEC Paris, ESSEC, ESCP (per a estudis empresarials i de gestió) o l'École Polytechnique, CentraleSupélec (per a estudis d'enginyeria i ciències). Franklin també té una alta taxa d'admissió a Sciences Po Paris, on els estudiants segueixen estudis de polítiques públiques i ciències socials. Els estudiants que volen estudiar dret solen ser admesos a la Universitat de Panteó-Assas o, per obtenir un títol de medicina, són admesos a la Universitat París Cité, tots dos considerats els millors de França en el seu camp.

## Ex-alumnes famosos

* Michel Galabru, un actor francès
* Bruno Le Maire, un polític francès que va ocupar el lloc de Ministre d'economia i finances el 2017 en el govern d'Édouard Philippe i el juliol del 2020 l'ocupa en el Govern Jean Castex
* Régis Wargnier, un director de cinema, productor, guionista, actor i compositor de música cinematogràfica francès

## Referències

* ↑ Saint-Louis de Gonzague, le lycée très prisé des riches de l'Ouest parisien
* ↑ Portrait d'un lycée bien classé : Saint Louis de Gonzague, Paris 16

## Enllaços externs

* Página oficial del Lycée Saint-Louis-de-Gonzague
# Jacobo García de San Pedro e Iranzo

Jacobo García de San Pedro e Iranzo (Madrid, 31 de març de 1851 -) fou un aristòcrata i polític espanyol, marquès de Soto Hermoso des de 1887. Fill de Francisco García San Pedro i Encarnación Iranzo y Barruchi, fou elegit diputat del Partit Liberal Conservador per Barcelona a les eleccions generals espanyoles de 1899 i senador per la província de Terol el 1903-1904.

## Referències

* ↑ Revista Hidalguía, número 58, any 1963

## Enllaços externs

* Fitxa del Congrés dels Diputats (castellà)
* Fitxa del Senat
* Genealogia del cognom Iranzo Arxivat 2010-02-28 a Wayback Machine.
# Jacobo Campos Piñeiro

Jacobo Campos Piñeiro (Vigo, 15 de març de 1981) és un futbolista gallec, que ocupa la posició de migcampista.

## Trajectòria

Destaca al Gran Peña, d'on ingressa a les categories inferiors del Celta de Vigo. Va passar pel Celta B i després va ser cedit al Pontevedra CF i a la SD Compostela. Amb l'equip compostel·là va debutar a Segona Divisió a la campanya 00/01, tot jugant 23 partits, la majoria de suplent i marcant un gol.
La temporada 01/02 retorna al Celta i passa al primer planter. Hi jugaria en un partit de primera divisió, contra l'Alavés, així com a la Copa Intertoto.
Sense lloc al Celta, va ser cedit la segona part de la temporada 01/02 al CD Leganés. El 2004 fitxa per la UD Salamanca, amb qui retorna a la categoria d'argent, tot jugant 24 partits, però, els castellans baixen a Segona B.
La temporada 06/07, el gallec deixa el Salamanca i fitxa pel Reial Oviedo, on romandria una temporada abans de recalar al Badalona. El 2008 retorna a Galícia per militar al modest Coruxo.

## Enllaços externs

* Fitxa del jugador
# Iris (pel·lícula de 2001)

Iris és una pel·lícula britànico-estatunidenca dirigida per Richard Eyre, estrenada el 2001. Ha estat doblada al català.

## Argument

El film narra la vida de la filòsofa i novel·lista Iris Murdoch des de la seva joventut, centrant-se en la història d'amor amb el seu marit John Bayley, els seus avenços acadèmics i èxits reconeguts i, sobretot, el seu afrontament de la Malaltia d'Alzheimer que va posar fi a la seva vida en la dècada de 1990.

## Repartiment

* Judi Dench: Iris Murdoch
* Jim Broadbent: John Bayley
* Kate Winslet: Jove Iris Murdoch
* Hugh Bonneville: Jove John Bayley
* Penelope Wilton: Janet Stone
* Eleanor Bron: Principal
* Angela Morant: Hostessa
* Siobhan Hayes: Noia del Check-Out
* Juliet Aubrey: Jove Janet Stone
* Joan Bakewell: Presentador de la BBC
* Kris Marshall: Dr. Gudgeon
* Tom Mannion: Neurologista
* Derek Hutchinson: Carter
* Samuel West: Jove Maurice

## Premis i nominacions
### Premis

* 2002. Oscar al millor actor secundari per Jim Broadbent
* 2002. Globus d'Or al millor actor secundari per Jim Broadbent
* 2002. BAFTA a la millor actriu per Judi Dench

### Nominacions

* 2002. Os d'Or
* 2002. Oscar a la millor actriu per Judi Dench
* 2002. Oscar a la millor actriu secundària per Kate Winslet
* 2002. Globus d'Or a la millor actriu dramàtica per Judi Dench
* 2002. Globus d'Or a la millor actriu secundària per Kate Winslet
* 2002. BAFTA a la millor pel·lícula britànica
* 2002. BAFTA a la millor actriu secundària per Kate Winslet
* 2002. BAFTA al millor actor secundari per Hugh Bonneville
* 2002. BAFTA al millor actor per Jim Broadbent
* 2002. BAFTA al millor guió per Richard Eyre i Charles Wood

## Referències

* ↑ esadir.cat. Iris. esadir.cat.
* ↑ The New York Times. Iris (en anglès). The New York Times.
Viccionari
# Iris Base Ball Club

L'Iris Base Ball Club (Iris BBC) fou un club de beisbol de Barcelona.
Fundat el 1909 és considerat com el primer equip de beisbol a Catalunya, juntament amb el Fe BBC. Impulsat per Agustí Peris i Ramon Masvidal, l'equip estava format per jugadors amateurs de la colònia americana de Barcelona i jugaven els seus partits al solar on s'ubicà posteriorment la Plaça Monumental. Durant la seva existència destacaren els primers partits de beisbol disputats contra el Fe BBC i l'Habana BBC, així com partits d'exhibició arreu del territori català per donar a conèixer l'esport. Es va dissoldre el 1910.

## Referències

* ↑ «Iris Base Ball Club». Enciclopèdia de l'esport català. Barcelona: Grup Enciclopèdia Catalana.
* ↑ «Base-ball» (en castellà). El Mundo Deportivo, 31-03-1910. [Consulta: 22 setembre 2019].
# Madam

Madam és el títol que es dona a la dona que regenta un bordell. Generalment, exerceixen aquest càrrec prostitutes retirades per raó de la seva edat.

## Referències

* ↑ Garner, B. & Black, H. (2004). Black's Law Dictionary. Belmont: Thomson/West.
# Izvestkovi

Izvestkovi (en rus: Известковый) és un poble (un possiólok) del krai de Khabàrovsk, a Rússia, que el 2012 tenia 1.536 habitants.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Izumrúdne

Izumrúdne (en (ucraïnès): Ізумрудне) és un poble de la República Autònoma de Crimea a Ucraïna, que el 2014 tenia 1.905 habitants. Pertany al districte rural de Djankoi.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Izvekovo

Izvekovo (en rus: Извеково) és un poble de l'óblast de Kursk, a Rússia, segons el cens del 2010 tenia 49 habitants.

## Referències

* ↑ «Климат Курской области». trasa.ru. [Consulta: 30 maig 2021].
* ↑ «о.п. 25 км». railwayz.info. [Consulta: 30 maig 2021].
* ↑ «Постановление Администрации Курской области от 28.07.2006 N 76 (ред. от 16.09.2020) "Об утверждении Перечня автомобильных дорог общего пользования регионального и межмуниципального значения Курской области" (дата сохранения: 23.01.2021)». openstreetmap.org. [Consulta: 30 maig 2021].
# Margarochroma

Margarochroma és un gènere d'arnes de la família Crambidae.

## Taxonomia

* Margarochroma fuscalis Hampson, 1907
* Margarochroma pictalis Warren, 1896

## Referències

* ↑ «GlobIZ search». Global Information System on Pyraloidea.
# Margarosanita

La margarosanita és un mineral de la classe dels silicats. Va ser anomenada a partir de les paraules gregues perla i taula en referència a la seva brillantor i a l'estructura lamel·lar del material cristal·litzat.

## Característiques

La margarosanita és un silicat de fórmula química Ca₂PbSi₃O$_9$. Cristal·litza en el sistema triclínic. Es pot trobar en forma de masses de plaques fines, lamel·lars en {010}, plegades entre si, de fins a diversos cm, mostrant traços ròmbics resultants de l'exfolació en {100} i {001}. La seva duresa a l'escala de Mohs és d'entre 2,5 a 3.
Segons la classificació de Nickel-Strunz, la margarosanita pertany a «09.CA - Ciclosilicats, amb enllaços senzills de 3 [Si₃O$_9$]$^{6-}$ (dreier-Einfachringe), sense anions complexos aïllats» juntament amb els següents minerals: bazirita, benitoïta, pabstita, wadeïta, calciocatapleiïta, catapleiïta, pseudowol·lastonita, walstromita i bobtrail·lita.

## Formació i jaciments

La margarosanita va ser descoberta a la mina Franklin, al districte miner de Franklin (Comtat de Sussex, Nova Jersey, Estats Units) en un dipòsit de zinc metamorfosat estratiforme. També ha estat descrita en diversos indrets de Filipstad, a Suècia.

## Referències

* 1 2 «Margarosanite» (en anglès). Mindat. [Consulta: 29 desembre 2019].
* 1 2 «Margarosanite» (en anglès). Handbook of Mineralogy. Arxivat de l'original el 26 de juny 2022. [Consulta: 5 gener 2020].
# Jenynsia sanctaecatarinae

Jenynsia sanctaecatarinae és una espècie de peix pertanyent a la família dels anablèpids.

## Descripció

* El mascle pot arribar a fer 3,7 cm de llargària màxima i la femella 4,18.
* 8-10 radis tous a l'aleta dorsal.
* 10 radis tous a l'aleta anal.

## Hàbitat

És un peix d'aigua dolça, bentopelàgic i de clima subtropical.

## Distribució geogràfica

Es troba a Sud-amèrica: el sud del Brasil.

## Observacions

És inofensiu per als humans.

## Referències

* ↑ uBio (anglès)
* ↑ Günther, A., 1866. Catalogue of fishes in the British Museum. Catalogue of the Physostomi, containing the families Salmonidae, Percopsidae, Galaxidae, Mormyridae, Gymnarchidae, Esocidae, Umbridae, Scombresocidae, Cyprinodontidae, in the collection of the British Museum. Cat. Fishes v. 6: i-xv + 1-368.
* ↑ Ghedotti, M. J. & Weitzman, S. H., 1996. A new species of Jenynsia (Cyprindontiformes: Anablepidae) from Brazil with comments on the composition and taxonomy of the genus. Occasional Papers of the Museum of Natural History University of Kansas Núm. 179: 1-25.
* ↑ The Taxonomicon (anglès)
* 1 2 3 4 «Jenynsia sanctaecatarinae» (en anglès). Fishbase.

## Bibliografia

* Ghedotti, M.J., 1998. Phylogeny and classification of the Anablepidae (Teleostei: Cyprinodontiformes). P. 560-582. A: L.R. Malabarba, R.E. Reis, R.P. Vari, Z.M.S. Lucena i C.A.S. Lucena (eds.). Phylogeny and classification of neotropical fishes. Porto Alegre, Edipurcs, 603 p.

## Enllaços externs

* AQUATAB
# Jean-Michel Tessier

Jean-Michel Tessier (Nouméa, Nova Caledònia, 22 de desembre de 1977) va ser un ciclista francès, que fou professional entre 1999 i 2004. També competí en ciclisme en pista.
El 2004 va donar positiu en un control per Amfetamines i va ser suspès només per dos mesos, però va suposar la fi a la seva carrera professional.

## Palmarès en ruta

* 1998
** 1r a la Mi-août bretonne
* 2000
** Vencedor d'una etapa del Tour de l'Ain
* 2001
** 1r al Gran Premi de Lillers
** Vencedor d'una etapa del Circuit des Mines

### Resultats al Giro d'Itàlia

* 2000. Abandona

## Palmarès en pista

* 1998
** 1r als Sis dies de Nouméa (amb Robert Sassone)
* 2001
** Campió de França en Madison (amb Robert Sassone
** 1r als Sis dies de Nouméa (amb Robert Sassone)
* 2002
** 1r als Sis dies de Nouméa (amb Robert Sassone)
** Campió de França en Puntuació
** Campió de França en Madison (amb Robert Sassone
* 2003
** 1r als Sis dies de Nouméa (amb Robert Sassone)

## Enllaços externs

* Fitxa a sitiodeciclismo.net
* Palmarès a cyclebase.nl
* Fitxa a museociclismo.it